ai4bharat/Pralekha huggingface dataset:
பிரதமர் அலுவலகம்
பிரமாண்டமான தீபோத்சவ் கொண்டாட்டங்களைப் பிரதமர் தொடங்கிவைத்தார்
தீபாவளியை முன்னிட்டு, உத்தரப்பிரதேச மாநிலம் அயோத்தியில் பிரமாண்ட தீபோத்சவ விழாவைப் பிரதமர் திரு நரேந்திர மோடி தொடங்கிவைத்தார். சரயு நதிக்கரையில் உள்ள ராமர் பாதத்தில் 3-டி  வரைபடக்காட்சியையும், பிரமாண்ட இசையுடன் லேசர் காட்சியையும் பிரதமர் பார்வையிட்டார்.
கூட்டத்தில் உரையாற்றிய பிரதமர், ராமரைப் பாராட்டி, அயோத்தி இன்று தீபங்களின் ஒளியால் தெய்வீகமாகவும், உணர்ச்சிகளால் பிரமாண்டமாகவும் உள்ளது என்றார். "அயோத்தி இன்று இந்தியாவின் கலாச்சார மறுமலர்ச்சியின் பொன்னான அத்தியாயத்தின் பிரதிபலிப்பாகும்" என்று பிரதமர் குறிப்பிட்டார். முன்னதாக ராஜ்யாபிஷேகத்திற்கு இங்கு வந்தபோது தமக்குள் உணர்ச்சிகளின் வேகத்தை உணர்ந்ததாகப் பிரதமர் கூறினார். 14 ஆண்டுகால வனவாசத்திற்குப் பிறகு பகவான் ஸ்ரீராமர் திரும்பும்போது அயோத்தி எப்படி அலங்கரிக்கப்பட்டிருக்கும் என்பதைப் பிரதமர் எண்ணிப்பார்த்து வியந்தார். "இன்று, இந்த அமிர்த காலத்தில், ராமரின் ஆசீர்வாதத்துடன், அயோத்தியின் தெய்வீகத்தன்மையையும் அழியாத தன்மையையும் நாம் காண்கிறோம்" என்று பிரதமர் குறிப்பிட்டார்.
உபநிடதத்தை மேற்கோள் காட்டிய பிரதமர், வெற்றி வாய்மைக்கு உரியது, பொய்மைக்கு அல்ல என்றார். ராமனின் நன்னடத்தைக்கே எப்போதும் வெற்றி கிடைக்கும், ராவணனின் தவறான நடத்தைக்கு அல்ல என்ற நமது ஞானிகளின் வார்த்தைகளையும் பிரதமர் மேற்கோள் காட்டினார். உடல் எனும் விளக்கில் உள்ள உணர்வு சக்தி பற்றி குறிப்பிட்ட அவர், ஞானிகளை மேற்கோள் காட்டி, விளக்கின் ஒளியே பிரம்மாவின் வடிவம் என்றார். இந்த ஆன்மீக ஒளி இந்தியாவின் முன்னேற்றம் மற்றும் மேம்பாட்டிற்கு வழிகாட்டும் என்ற தமது நம்பிக்கையைத் திரு மோடி வலியுறுத்தினார்.
பல ஆண்டுகளுக்கு முன் குஜராத்தியில் தாம் எழுதிய ‘தியா’ எனும் விளக்கைப் பற்றிய கவிதையிலிருந்து சில வரிகளைப் பிரதமர் கூறினார். விளக்கு நம்பிக்கையையும் வெப்பத்தையும் நெருப்பையும் இளைப்பாறுதலையும் தரும் என்ற கவிதையின் பொருளை விளக்கிக் கூறினார். உதிக்கும் சூரியனை அனைவரும் வழிபட்டாலும், இருள் சூழ்ந்த மாலைப் பொழுதில் ஆதரவாக இருப்பது விளக்குதான். மக்கள் மனதில் அர்ப்பணிப்பு உணர்வைக் கொண்டுவரும் அதே வேளையில், இருளைப் போக்க விளக்கு தன்னைத் தானே எரித்துக்கொள்கிறது என்று அவர் மேலும் கூறினார்.
இடைக்காலத்திலும், நவீன காலத்திலும் இருண்ட காலத்தின் மோசமான விளைவுகளை இந்தியா எதிர்கொண்டாலும், நாட்டு மக்கள் விளக்கு ஏற்றுவதை நிறுத்தவில்லை, நம்பிக்கையை வளர்த்துக் கொள்வதை நிறுத்தவில்லை என்று பிரதமர் குறிப்பிட்டார். கொரோனா நெருக்கடியின் போது ஒவ்வொரு இந்தியரும் ஒரே உணர்வில் விளக்கேற்றியதையும், பெருந்தொற்றுக்கு எதிரான இந்தியாவின் போராட்டத்திற்கு உலகமே சாட்சியாக இருந்ததையும் அவர் நினைவுகூர்ந்தார். "கடந்த காலத்தில் இருந்த ஒவ்வொரு இருளிலிருந்தும் இந்தியா வெளிவந்ததுடன் முன்னேற்றப் பாதையில் அதன் வலிமையின் ஒளியைப் பரப்பியது" என்று கூறி பிரதமர் உரையை நிறைவுசெய்தார்.
உள்நாட்டு விமானப் போக்குவரத்து அமைச்சகம்
பாவ்நகர்-தில்லி வழித்தடத்தில் முதல் நேரடி விமான சேவையை சிவில் விமான போக்குவரத்து அமைச்சர் திரு ஜோதிராதித்ய சிந்தியா துவக்கி வைத்தார்
பாவ்நகர்-தில்லி வழித்தடத்தில் முதல் நேரடி ஸ்பைஸ்ஜெட் விமான சேவையை மத்திய சிவில் விமான போக்குவரத்து அமைச்சர் திரு ஜோதிராதித்ய சிந்தியா மற்றும் சிவில் விமான போக்குவரத்து இணை அமைச்சர் ஜெனரல்  வி கே சிங்  ஆகியோர் சிவில் விமான போக்குவரத்து அமைச்சக செயலாளர் திரு பிரதீப் கரோலாவுடன் இணைந்து காணொலி மூலம் துவக்கி வைத்தனர்.
புதுதில்லி ராஜீவ் காந்தி பவனில் நடைபெற்ற இந்த நிகழ்ச்சியில் குஜராத் முதல்வர் திரு விஜய் ரூபானி முதன்மை விருந்தினராக காணொலி மூலம் பங்கேற்றார்.
நிகழ்ச்சியில் உரையாற்றிய மத்திய சிவில் விமான போக்குவரத்து அமைச்சர் திரு ஜோதிராதித்ய சிந்தியா, "பாரம்பரிய நகரமான பாவ்நகரில் இருந்து தில்லிக்கு முதல் நேரடி விமான சேவையை துவக்கி வைப்பதற்கு நான் பெருமைப்படுகிறேன். பண்டைய காலங்களில் இருந்து ஒட்டுமொத்த குஜராத்தின் பொருளாதார நடவடிக்கைகளில் இந்நகரம் முக்கிய பங்காற்றியுள்ளது. வைரம் வெட்டுதல், முலாம் பூசுதல் மற்றும் கப்பல் உடைத்தல் தொழிலில் முக்கிய மையமாக இந்நகரம் விளங்குகிறது. மேலும், பிரதமர் திரு நரேந்திர மோடியால் துவக்கி வைக்கப்பட்ட 'உள்ளூர் தொழில்களுக்கு ஊக்கம், உள்ளுரில் இருந்து உலகம் வரை' முன்னெடுப்புகளின் கலவையாக உள்ள இந்தியாவின் முக்கிய நகரமாக பாவ்நகர் விளங்குகிறது," என்று கூறினார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1747640
அறிவியல் மற்றும் தொழில்நுட்பத்துறை
மத்திய மருந்து ஆராய்ச்சி மைய மருத்துவ விஞ்ஞானிக்கு விருது
எதிர்த்து உயிர்வாழும் யுக்திகளை வகுத்ததில் முக்கிய பங்காற்றிய மருத்துவ விஞ்ஞானி டாக்டர் சுசந்தா கர், இந்தாண்டுக்கான பேராசிரியர் ஏ.என்.பாதுரி நினைவு உரை விருதுக்கு தேர்வு செய்யப்பட்டுள்ளார்.
லீஷ்மேனியா டோனோவானி என்பது புரோட்டோசோவா ஒட்டுண்ணி ஆகும். இது உலகெங்கும் கோடிக்கணக்கானவர்களை பாதித்து மரணத்தை ஏற்படுத்தும் காலா அசார் நோய் காரணியாகும். டாக்டர் சுசந்தா கர் தலைமையிலான ஆய்வுக் குழு, லீஷ்மேனியாவின் மேக்ரோபேஜ்கள், டென்ட்ரிடிக் செல்கள் மற்றும் டி செல்கள் போன்ற நோயெதிர்ப்பு உயிரணுக்களுடன் தொடர்பு கொள்வதையும், இதன் காரணமாக இறுதியில் அது எதிர்ப்பு சக்தியை அழித்து, பாதிப்பை அதிகரிப்பது குறித்தும் ஆய்வு செய்தனர்.
இந்திய உயிரியல் துறை வளர்ச்சிக்கு குறிப்பிடத்தக்க அளவில் பங்களிப்பை அளிக்கும் மருத்துவ விஞ்ஞானிகளை அங்கீகரிப்பதற்கான பல விருதுகளை
இந்திய உயிரியல் வேதியலாளர்கள் அமைப்பு உருவாக்கியுள்ளது. இந்த அமைப்பு பெங்களூரு-வை தலைமையிடமாக கொண்டு செயல்படுகிறது. பேராசிரியர் ஏ.என்.பாதுரி நினைவு உரை விருதுக்கு 2 ஆண்டுகளுக்கு ஒரு முறை, 50 வயதுக்கு உட்பட்ட உயிரியல் ரசாயனத்துறை விஞ்ஞானிகளுக்கு, குறிப்பாக பாராசைட் ஒட்டுண்ணி பாதிப்பு குறித்த ஆராய்ச்சியில் ஈடுபடும் விஞ்ஞானிகளுக்கு வழங்கப்படுகிறது. தற்போது இந்த விருதுக்கு டாக்டர் சுசந்தா கர் தேர்வு செய்யப்பட்டுள்ளார்.
மேலும் விவரங்களுக்கு இந்த செய்தியின் ஆங்கில செய்திக்குறிப்பை பார்க்கவும்; https://pib.gov.in/PressReleasePage.aspx?PRID=1670109
---
(Visitor Counter : 152
சுகாதாரம் மற்றும் குடும்ப நலத்துறை அமைச்சகம்
தொற்றா நோய்களைத் தடுத்தல் மற்றும் கட்டுப்படுத்துதல்
தேசிய சுகாதார இயக்கத்தின்  ஒரு பகுதியாக தொற்றா நோய்கள் தடுப்பு மற்றும் கட்டுப்பாட்டுக்கான தேசிய திட்டத்தின்  கீழ் மாநிலங்கள் மற்றும் யூனியன் பிரதேசங்களுக்கு தொழில்நுட்ப மற்றும் நிதி உதவியை மத்திய அரசின் சுகாதாரம் மற்றும் குடும்ப நலத் துறை வழங்குகிறது.
உட்கட்டமைப்பு வசதிகளை வலுப்படுத்துதல், மனிதவள மேம்பாடு, சுகாதார மேம்பாடு மற்றும் தடுப்பு, தொடக்கத்திலேயே நோயறிதல், மேலாண்மை மற்றும் பொருத்தமான சிகிச்சை வசதிக்கு பரிந்துரைத்தல் ஆகியவற்றில் இத்திட்டம் கவனம் செலுத்துகிறது. தொற்றா நோய்களுக்கு  மாவட்ட அளவில் மற்றும் அதற்குக் கீழான செயல்பாடுகளுக்கு சிகிச்சையளிப்பதற்காக, மாநிலங்களுக்கு தேசிய சுகாதார இயக்கத்தின் கீழ் 60:40 என்ற விகிதத்தில் நிதி உதவி வழங்கப்படுகிறது. வடகிழக்கு மற்றும் மலை மாநிலங்களுக்கு 90:10 என்ற விகிதத்தில் நிதி வழங்கப்படுகிறது. மாவட்ட அளவிலான தொற்றா நோய் சிகிச்சை மையங்கள் 724, இருதய சிகிச்சை மையங்கள் 210, மாவட்ட பகல் நேர பராமரிப்பு மையங்கள் 326 மற்றும் 6110 சமுதாய நல மையங்கள் அமைக்கப்பட்டுள்ளன.
தேசிய சுகாதாரக் கொள்கையின் கீழ், 2025-ம் ஆண்டுக்குள் புகையிலை பயன்பாட்டை 30 சதவீதம் குறைக்க இலக்கு நிர்ணயிக்கப்பட்டுள்ளது. 2025-ம் ஆண்டுக்குள் புகையிலை பயன்பாட்டைக் குறைப்பதற்கான இலக்கை அடைய அரசு பல்வேறு நடவடிக்கைகளை மேற்கொண்டு வருகிறது.
புகையிலைப் பொருட்களின் பயன்பாட்டைக் கட்டுப்படுத்துவதற்காக சிகரெட் மற்றும் பிற புகையிலைப் பொருட்கள்  சட்டம், 2003 என்ற ஒரு விரிவான சட்டம் இயற்றப்பட்டுள்ளது.
நீரிழிவு, உயர் இரத்த அழுத்தம் மற்றும் புற்றுநோய்கள் போன்ற பொதுவான தொற்றா நோய்களைத் தடுப்பதற்கும், கட்டுப்படுத்துவதற்கும், பரிசோதிப்பதற்கும் மக்கள்தொகை அடிப்படையிலான முன்முயற்சிகள் தேசிய சுகாதார இயக்கத்தின் கீழும், விரிவான ஆரம்ப சுகாதார பராமரிப்பின் ஒரு பகுதியாகவும் நாட்டில் தொடங்கப்பட்டுள்ளது.
மத்திய சுகாதாரம் மற்றும் குடும்ப நலத்துறை இணையமைச்சர் டாக்டர் பாரதி பிரவீன் பவார் மக்களவையில் இன்று எழுத்துப்பூர்வமாக அளித்த பதிலில் இதனைத் தெரிவித்துள்ளார்.
மத்திய பணியாளர் தேர்வாணையம்
ஒருங்கிணைந்த பிரிவு அலுவலர்கள்/ சுருக்கெழுத்தாளர்கள்  வரையறுக்கப்பட்ட துறைப் போட்டித் தேர்வு, 2018
மத்திய அரசுப் பணியாளர் தேர்வாணையம் 2023 மார்ச் மாதம் நடத்திய ஒருங்கிணைந்த பிரிவு அலுவலர்கள்/ சுருக்கெழுத்தாளர்களின்  வரையறுக்கப்பட்ட துறைப் போட்டித் தேர்வு, 2018 –ல் பரிந்துரைக்கப்பட்ட விண்ணப்பதாரர்களின் பிரிவு வாரியான பட்டியல்கள் வெளியிடப்பட்டுள்ளன.
நீதிமன்றத்தில் இது தொடர்பான வழக்குகள் நிலுவையில் உள்ளதால், முடிவு திருத்தத்திற்கு உட்பட்டது.
அறிவிக்கப்பட்ட முடிவு , இந்திய உச்ச நீதிமன்றத்தில் நிலுவையில் உள்ள எஸ்.எல்.பி எண் 30621/2011 மற்றும் 31288/2017 ஆகியவற்றின் இறுதி முடிவுக்கு உட்பட்டது.
மத்திய அரசுப் பணியாளர் தேர்வாணையம் தனது வளாகத்தில் தேர்வுக்கூடக் கட்டடம் அருகே 'வசதி மையம்' ஒன்றைக் கொண்டுள்ளது. விண்ணப்பதாரர்கள் வேலை நாட்களில் காலை 10:00 மணி முதல் மாலை 05:00 மணி வரை நேரிலோ அல்லது - 23385271 / 23381125 / 23098543 தொலைபேசி இலக்கங்கள் மூலமாகவோ இந்த கவுண்டரிலிருந்து தங்கள் முடிவுகள் குறித்த ஏதேனும் தகவல் / விளக்கத்தைப் பெறலாம். தேர்வு முடிவுகள் யுபிஎஸ்சி இணையதளத்திலும் அதாவதுwww.upsc.gov.in கிடைக்கும். தேர்வு முடிவுகள் அறிவிக்கப்பட்ட நாளிலிருந்து பதினைந்து நாட்களுக்குள் மதிப்பெண்கள் இணையதளத்தில் வெளியிடப்படும்.
ஆயுஷ்
பாரம்பரிய மருத்துவ ஆராய்ச்சிக்காக 25 நாடுகளுடன் ஒப்பந்தம், யோகா கல்விக்கு ஊக்கம் உள்ளிட்ட அறிவிப்புகள்
நாடாளுமன்றத்தில் எழுப்பப்பட்ட கேள்விகளுக்கு எழுத்து பூர்வமாக பதிலளித்த மத்திய ஆயுர்வேத, யோகா & இயற்கை மருத்துவம், யுனானி, சித்தா மற்றும் ஹோமியோபதி இணை அமைச்சர்  திரு கிரண் ரிஜிஜூ கீழ்கண்ட தகவல்களை அளித்தார்.
பாரம்பரிய மருத்துவம் மற்றும் ஹோமியோபதி ஆகிய துறைகளில் ஆராய்ச்சிக்காக இது வரை 25 நாடுகளுடன் ஆயுஷ் அமைச்சகம் ஒப்பந்தம் செய்து கொண்டுள்ளது,
நேபாளம், வங்கதேசம், ஹங்கேரி, டிரினிடாட் & டொபாக்கோ, மலேசியா, சர்வதேச சுகாதார அமைப்பு ஜெனிவா, மொரீஷியஸ், மங்கோலியா, டர்க்மெனிஸ்தான், மியன்மர், ஜெர்மனி , இரான், சாவோ டோம் & பிரின்சிபே, ஈக்வடோரியல் கினியா, கியூபா, கொலம்பியா, ஜப்பான், பொலிவியா, காம்பியா, கினியா குடியரசு, சீனா, செயிண்ட் வின்செண்ட் & தி கிராடின்ஸ், சுரிநாம், பிரேசில் மற்றும் ஜிம்பாப்வே ஆகிய் நாடுகளுடன் ஒப்பந்தங்கள் செய்து கொள்ளப்பட்டுள்ளன.
மத்திய அளவில் தற்சமயம் யோகா கல்விக்கான ஒழுங்குமுறை இல்லை. ஆனால், ஆயுஷ் அமைச்சகத்தின் கீழ் செயல்படும் தன்னாட்சி பெற்ற நிறுவனமான புதுதில்லியில் உள்ள மொரார்ஜி தேசாய் தேசிய யோகா நிறுவனம் பல்வேறு யோகா படிப்புகளை நடத்துகிறது. முதுநிலை, இளநிலை, பட்டயம் மற்றும் சான்றிதழ் படிப்புகளை இந்நிறுவனம் வழங்குகிறது.
ஆயுஷ் அமைச்சகத்தின் தேசிய மருத்துவ குணம் கொண்ட தாவரங்களுக்கான வாரியம், தன்னுடைய ‘மருத்துவ குணம் கொண்ட தாவரங்களின் பாதுகாப்பு, மேம்பாடு மற்றும் நீடித்த மேலாண்மை திட்டத்தின்’ கீழ், பல்வேறு ஆராய்ச்சிகள் மற்றும் வளர்ச்சி திட்டங்களுக்கு ஆதரவு அளித்து வருகிறது.
இது தவிர, நாடு முழுவதும் உள்ள பல்வேறு அரசு ஆராய்ச்சி நிறுவனங்களும் தாவரங்கள் குறித்த ஆராய்ச்சிகளில் ஈடுபட்டுள்ளன. ஆயுர்வேத அறிவியல்களுக்கான மத்திய ஆராய்ச்சிக் குழு மேற்கொண்ட ஆராய்ச்சிகளின் காரணமாக 24 புதிய மருந்துகள் உருவாக்கப்பட்டுள்ளன.
இதற்கிடையே, ஆயுஷ் அமைச்சகத்தின் திறன்மிகு மையங்கள் திட்டம் குறித்து சந்தை ஆராய்ச்சி மற்றும் சமூக மேம்பாட்டு மையம் நடத்திய மதிப்பீட்டில், நாட்டின் பல்வேறு பகுதிகளில் ஆயுஷ் சார்ந்த சுகாதார தீர்வுகளுக்கான புதுமையான திட்டங்களுக்கு இத்திட்டம் ஊக்கமளித்து வருவது குறித்து பாராட்டு தெரிவிக்கப்பட்டுள்ளது.
ஹிமாச்சலப் பிரதேசம், மகாராஷ்டிரா, மேற்கு வங்கம் மற்றும் கேரளா உள்ளிட்ட 10 பல்வேறு மாநிலங்களில் உள்ள 18 திறன்மிகு மையங்கள் இந்த ஆய்வில் மதிப்பிடப்பட்டன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1694455
-----
(Visitor Counter : 107
விவசாயத்துறை அமைச்சகம்
உலக இயற்கை வேளாண்மை மாநாடு 2017
110 நாடுகளில் இருந்து 1,400 பிரதிநிதிகளும் 2000 இந்திய பிரமுகர்களும் பங்கேற்பு
மத்திய வேளாண் மற்றும் விவசாயிகள் நலத் துறை அமைச்சர் திரு. ராதா மோகன் சிங் மூன்று நாள் உலக இயற்கை வேளாண்மை மாநாடு 2017 தொடங்கிவைக்க உள்ளார். இந்த மாநாடு கிரேட்டர் நொய்டாவில் உள்ள இந்தியா எக்ஸ்போ மையத்தில் நடைபெறும். இதில் 110 நாடுகளில் இருந்து 1,400 பிரதிநிதிகளும் 2000 இந்திய பிரமுகர்களும் பங்கேற்க உள்ளனர். மூன்று ஆண்டுகளுக்கு ஒரு முறை உலக இயற்கை வேளாண்மை மாநாடு வெவ்வேறு நாடுகளில் நடைபெறும். இந்து முறை இம்மாநாடு இந்தியாவில் நடைபெறுகிறது. கடந்த உலக இயற்கை வேளாண்மை மாநாடு, 2014 ஆம் ஆண்டு துர்கியின் இஸ்தான்புலில் நடைபெற்றது. இயற்கை வேளாண்மை இயக்கத்திற்கான சர்வதேச பேரவை மற்றும் ஒ.ஏ.எப்.ஐ இணைந்து இந்த மாநாட்டை நடத்துகிறது. இதில் 15 இந்திய மாநிலங்கலிருந்து 55 விதைகள் குழுமம் 4,000 வகையான விதைகளை கண்காட்சியாக வைக்கப்பட்டும்.
இயற்கை வேளாண்மை இந்தியாவிலிருந்து இயற்கை வேளாண்மை உலகாக மாற்றுவதே இதன் இலக்காகும். இயற்கை வேளாண்மை செய்யும் உலக நாடுகளில், இந்தியா மிக பழமை வாய்ந்த நாடாகும் என்பதை நாம் புரிந்துகொள்ள வேண்டும் என்று திரு சிங் கூறியுள்ளார். இன்றும், நாட்டின் பல பகுதிகளிளும் மண்டலங்களிலும் அதிக அளவில் பாரம்பரிய இயற்கை வேளாண்மை செய்யப்படுகிறது. பல்வேறு தலைமுறைகளாக பன்முக உள்நாட்டில் தயார் செய்யப்பட்டு, பாதுகாக்கப்பட்ட பலரக விதைகள் இந்த கனகாட்சியில் வைக்கப்படும்.
பூட்டான் வேளாண் அமைச்சர் திரு எஸ்ஹே டோர்ஜி, மத்திய வர்த்தக மற்றும் தொழில் துறை அமைச்சர் திரு சுரேஷ் பிரபு, சிக்கிம் முதல் அமைச்சர் பவன் குமார் சம்லிங்க், மத்திய வேளாண் துறை இணை அமைச்சர் திருமதி கிருஷ்ணா ராஜ், அரியானா வேளாண் மற்றும் விவசாயிகள் நலத் துறை அமைச்சர் திரு ஓம் பிரகாஷ் தன்கர், ஒடிஸா வேளாண் அமைச்சர் திரு தாமோதர ரவுத், கேரளா வேளாண் அமைச்சர் வி.எஸ். சுனில் குமார் மற்றும் நூற்றுக்கும் மேற்பட்ட அனுபவம் மிக்க இயற்கை வேளாண் விவசாயிகள், அறிவியலாளர்கள் மற்றும் வர்த்தகர்கள் இந்த மாநாட்டின் துவக்க விழாவில் பங்கேற்க உள்ளனர்.
ரெயில்வே அமைச்சகம்
பெருமைமிகுந்த “ராணுவ தலைமை தளபதி பாராட்டு பத்திரம்” திரு அம்ரேஷ் குமார் சௌத்ரிக்கு வழங்கப்பட்டது
சவாலான கொவிட்-19 காலகட்டத்தின் போது ராணுவத்திற்கு சிறப்பான முறையில் சேவையாற்றியதற்காக, பெருமைமிகுந்த “ராணுவ தலைமை தளபதி பாராட்டு பத்திரம்” தலைமை கட்டுப்பாட்டாளரான திரு அம்ரேஷ் குமார் சௌத்ரிக்கு வழங்கப்பட்டது
மில் ரயிலில் தலைமை கட்டுப்பாட்டாளராக திரு அம்ரேஷ் குமார் சௌத்ரி தற்சமயம் பணியாற்றுகிறார்.
கடுமையாக பணியாற்றக்கூடிய, நேர்மையான, துடிப்பான மற்றும் இலக்குகளை எட்டுவதை நோக்கி சிறப்பாக செயல்படக்கூடிய அதிகாரியாக திரு அம்ரேஷ் குமார் சௌத்ரி திகழ்கிறார்.
பாதுகாப்பு படையினருக்கு ரயில்வே சரக்கு போக்குவரத்து சேவைகளை வழங்கக்கூடிய அமைப்பே மில் ரயிலாகும்.
மேலும் விவரங்களுக்கு இந்த ஆங்கில செய்திக் குறிப்பை காணவும்:
https://pib.gov.in/PressReleasePage.aspx?PRID=1688894
-----
(Visitor Counter : 107
பாதுகாப்பு அமைச்சகம்
இந்திய கடற்படை வினாடி வினா - தொடுவானத்திற்கு அப்பால் பயணம்
விடுதலையின் அமிர்தப் பெருவிழாவை நினைவுகூரும் வகையில், இந்திய கடற்படை பல்வேறு பகுதிகளில் நடைபெற்ற பள்ளிகளுக்கு இடையிலான வினாடி வினா போட்டிகளை தேசிய அளவிலான பள்ளி வினாடி வினா போட்டியாக  உயர்த்தியது. இந்த ஆண்டு மதிப்புமிக்க ஜி 20 -ன் தலைமைப் பொறுப்பை இந்தியா ஏற்றவுடன், தின்க்யூ ஒரு சர்வதேச நிகழ்வாக மாறி "G20 THINQ" என்று மறுபெயரிடப்பட்டுள்ளது. இந்த நிகழ்வு ஜி 20 செயலகத்தின் ஆதரவின் கீழ் கடற்படையால் நடத்தப்படுகிறது. என்.டபிள்யூ.டபிள்யூ.ஏ.  உடன் இணைந்து நடத்தப்படுகிறது. இது தேசிய மற்றும் சர்வதேச அளவிலான இரண்டு நிலைகளைக் கொண்டிருக்கும்.
ஜி 20 தின்க்யூவின் தேசிய சுற்றில் ஒன்பது முதல் பன்னிரெண்டாம் வகுப்பு வரை படிக்கும் பள்ளி மாணவர்கள் பங்கேற்பார்கள். வினாடி வினா போட்டிக்கு 11,700-க்கும் மேற்பட்ட பள்ளிகள் பதிவு செய்துள்ளன.
செப்டம்பர் 12, அக்டோபர் 3 ஆகிய தேதிகளில் இரண்டு ஆன்லைன் வெளியேற்றச் சுற்றுகள் நடைபெறும். இதைத் தொடர்ந்து அக்டோபர் 10 மற்றும் 23ம் தேதிகளில் ஆன்லைன் காலிறுதிப் போட்டி நடைபெறும், இதில் 16 அணிகள் அரையிறுதி சுற்றுக்கு  தகுதி பெறும். நவம்பர் 17-ம் தேதி மும்பையில் உள்ள என்.சி.பி.ஏ ஆடிட்டோரியத்தில் தேசிய அரையிறுதிப் போட்டி நடைபெறும். முதல் 08 இடங்களைப் பிடிக்கும் அணிகள் நவம்பர் 18 ஆம் தேதி கேட்வே ஆஃப் இந்தியாவில் நடைபெறும் தேசிய இறுதிச் சுற்றில் மோதும். தேசிய சுற்று முடிந்ததும், அனைத்து இறுதிப் போட்டியாளர்களில் இரண்டு சிறந்த வினாடி வினா வீரர்கள் சர்வதேச சுற்றில் இந்திய அணியை பிரதிநிதித்துவப்படுத்த தேர்வு செய்யப்படுவார்கள்.
ஜி 20 தின்க்யூவின் சர்வதேச சுற்று உலகெங்கிலும் உள்ள இளம் மற்றும் பிரகாசமான மனங்களின் பிரதிநிதித்துவத்தைக் காணும். இந்த சுற்றில் ஜி 20 நாடுகள் மற்றும் சிறப்பு அழைப்பாளர்களான இதர 9 நாடுகளைச் சேர்ந்த அணிகள் பங்கேற்கின்றன. ஒவ்வொரு அணியும் இரண்டு மாணவர்களைக் கொண்டிருக்கும். 16 தேசிய அரையிறுதிப் போட்டியாளர்கள் மற்றும் சர்வதேச பங்கேற்பாளர்கள் உட்பட அனைத்து பிரதிநிதிகளும் தங்கள் பயணத்தின் போது இந்தியாவின் மாறுபட்ட பாரம்பரியம் மற்றும் கலாச்சாரத்தை அனுபவிக்கும் வாய்ப்பைப் பெறுவார்கள், மேலும் நாட்டின் பல்வேறு பிரபலமான சுற்றுலா தளங்கள் மற்றும் பிரசித்தி பெற்ற இடங்களுக்கு அழைத்துச் செல்லப்படுவார்கள். சர்வதேச இறுதிப்போட்டிகள் வரும் நவம்பர் 22ம் தேதி தில்லியில் நடைபெற உள்ளது.
பள்ளிகளுக்கான பதிவு செயல்முறையை ஒழுங்குபடுத்துவதற்கும், நிகழ்வு தொடர்பான அனைத்து தகவல்களையும் வழங்குவதற்கும், ஜி 20 THINQ க்காக ஒரு பிரத்யேக வலைத்தளம்  நிறுவப்பட்டுள்ளது.
டிசம்பர் 01, 23 அன்று இந்தியா ஜி 20 மாநாட்டை பிரேசிலிடம் ஒப்படைக்கும் போது, 2022 டிசம்பர் முதல் நடைபெற்ற பல முக்கிய நிகழ்வுகளின் இறுதி அத்தியாயமாக ஜி 20 டி.என்.க்யூ இருக்கும். உலக அளவில் ஜி 20 மாநாட்டின் பல தனித்துவமான சாதனைகளைக் கண்ட இந்தியாவின் தலைமைத்துவத்துக்கு இது ஒரு குறிப்பிடத்தக்க மைல்கல்லாக அமையும்.
மத்திய அமைச்சரவை
உள்நாட்டு சுற்றுலாவுக்கு 2018-19-ல் அனுமதிக்கப்பட்ட 10 திட்டங்களுக்கு ரூ.627.40 கோடி நிதி வழங்க மத்திய அமைச்சரவை ஒப்புதல்
2019-20-ல் அனுமதிக்கப்பட்ட புதிய திட்டங்களுக்கு கூடுதலாக ரூ.1854.67 கோடி
பிரதமர் திரு.நரேந்திர மோடி தலைமையிலான மத்திய அமைச்சரவை, உள்நாட்டு சுற்றுலாவுக்கு 2018-19-ல் அனுமதிக்கப்பட்ட 10 திட்டங்களுக்கு ரூ.627.40 கோடி நிதி வழங்கவும், மேலும் 2019-20-ம் ஆண்டில் உள்நாட்டு சுற்றுலாவுக்கு அனுமதிக்கப்பட்ட புதிய திட்டங்களுக்கு கூடுதலாக ரூ.1854.67 கோடி வழங்கவும் ஒப்புதல் அளித்துள்ளது.
உள்நாட்டு சுற்றுலா திட்டத்தின் கீழ் மத்திய சுற்றுலா அமைச்சகம் இந்தியாவை உலக அளவில் நிலையான, சிறந்த சுற்றுலா தலமாக உருவாக்கும் வகையில் உள்கட்டமைப்பு வசதிகளை மேம்படுத்தி வருகிறது.
இந்த உள்கட்டமைப்புக்கான வசதிகள் தனியார் துறை சார்பில் வருவாயை ஈட்டும் திட்டங்களில் முதலீட்டை ஈர்க்கவும் சுற்றுலாப் பயணிகளுக்கான வசதிகளை மேம்படுத்தவும், வருவாய் மற்றும் வேலைவாய்ப்பை அதிகரிக்கவும் உதவும்.
(Visitor Counter : 71
ஜல்சக்தி அமைச்சகம்
நீர்வள மாவீரர்கள் போட்டி 2.0
“நீர்வள மாவீரர்கள் - உங்கள் கதைகளைப் பகிர்ந்து கொள்ளுங்கள்” என்ற தலைப்பில் நீர்வளத்துறை அமைச்சகம் செப்டம்பர் 1 ஆம் தேதி முதல் போட்டி ஒன்றைத் தொடங்கியுள்ளது .நீர்வளப் பாதுகாப்பு மற்றும் மேலாண்மை குறித்த முக்கிய அம்சம் மக்களை சென்றடைவதை நோக்கமாகக் கொண்டு இந்த போட்டி அறிவிக்கப்பட்டுள்ளது.
நீர்வள மாவீரர்கள் போட்டியின் மூலம், இந்தியா முழுவதிலும் இருந்து நீர்வளப் பாதுகாப்பில் சிறந்த நடைமுறைகளை ஊக்குவித்து, அவற்றை சேகரிப்போம் என்று நாம் நம்புகிறோம். விருதுகள் வழங்குவது குறித்து பரிசீலிப்பதற்காக ஒவ்வொரு மாதமும்  உள்ளீடுகள் வரவேற்கப்படுகின்றன. ஒவ்வொரு மாதமும் அதிகபட்சம் 10 உள்ளீடுகள் விருதுகளுக்காகப் பரிசீலிக்கப்படும் . தேர்வுசெய்யப்பட்ட அனைத்து உள்ளீடுகளுக்கும் ரொக்கப் பரிசாக தலா ரூ. 10,000 மற்றும் ஒரு சான்றிதழும் வழங்கப்படும்.
போட்டியில் பங்கேற்பதற்கு, பங்கேற்பாளர்கள் தங்களது, நீர் சேமிப்பு மற்றும் நீர் வளங்களை நிர்வகிப்பதில் குறிப்பிடத்தக்க பங்களிப்புகளுக்கான முயற்சிகளை சித்தரிக்கும்,1-5 நிமிடங்கள் வரையிலான சிறப்பாக தயாரிக்கப்பட்ட வீடியோ காட்சி மூலம்  நீர்வளப் பாதுகாப்பு குறித்த வெற்றி கதைகளைப் பதிவிட வேண்டும்.
பங்கேற்பாளர்கள் தங்கள் வீடியோக்களை  MyGov போர்ட்டலில்  பகிர்ந்து கொள்ளலாம்.
மேலும் விவரங்களுக்கு: https://pib.gov.in/PressReleseDetail.aspx?PRID=1650695 என்ற இணையதளத்தில் தொடர்புகொள்ளலாம்.
இளைஞர் நலன் மற்றும் விளையாட்டு அமைச்சகம்
கேலோ இந்தியா திட்டத்தின் கீழ் நாடுமுழுவதும் 21 விளையாட்டுப் பிரிவுகளில் 2,841 வீரர்கள் கேலோ இந்தியா வீரர்களாக தேர்ந்தெடுக்கப்பட்டுள்ளனர்
கேலோ இந்தியா விளையாட்டு வீரர்கள் அவர்களுடைய கேலோ இந்தியா விளையாட்டு, தேசிய சாம்பியன்ஷிப் போட்டியில் அவர்களுடைய திறன் மற்றும் வெளிப்படையான தேர்வு அடிப்படையில், தேர்ந்தெடுக்கப்படுகின்றனர். இது குறித்து மாநிலங்களவையில் எழுத்துபூர்வமாக இதைத் தெரிவித்த மத்திய இளைஞர் நலன் மற்றும் விளையாட்டுத்துறை அமைச்சர் திரு அனுராக் சிங் தாக்கூர் தெரிவித்தார். தேர்ந்தெடுக்கப்படும் வீரர்கள், தேசிய மற்றும் சர்வதேச போட்டிகளில், சிறப்பான பங்களிப்பை வெளிப்படுத்தும் வகையில், அனுபவம் வாய்ந்த பயிற்சியாளர்கள் மூலம் பல்வேறு பயிற்சி வசதிகள் அளிக்கப்பட்டு வருவதாகக் கூறினார். தற்போது கேலோ இந்தியா திட்டத்தின் கீழ் நாடுமுழுவதும் 21 விளையாட்டுப் பிரிவுகளில் 2,841 வீரர்கள் கேலோ இந்தியா வீரர்களாக தேர்ந்தெடுக்கப்பட்டுள்ளதாக அமைச்சர் அனுராக் சிங் தாக்கூர் குறிப்பிட்டார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1885729
குறு சிறு மற்றும் நடுத்தர தொழில் துறை அமைச்சகம்
சிறு, குறு மற்றும் நடுத்தர நிறுவனங்களின் வளர்ச்சிக்கான அம்சங்கள் குறித்த கருத்தரங்கம் மற்றும் கண்காட்சியை சிந்துதுர்க்கின், கனகவலியில் மத்திய அமைச்சர் திரு. நாராயண் ரானே தொடங்கி வைத்தார்
சிறு, குறு மற்றும் நடுத்தர நிறுவனங்களின் வளர்ச்சிக்கான அம்சங்கள் குறித்த கருத்தரங்கம் மற்றும் கண்காட்சியை மகாராஷ்டிரா மாநிலம் சிந்துதுர்க்கின், கனகவலியில் அத்துறைக்கான மத்திய அமைச்சர் திரு. நாராயண் ரானே தொடங்கி வைத்தார். இதில், அத்துறைச் செயலாளர் திரு. பி.பி. ஸ்வைன், கயிறு வாரியத்தின் தலைவர் திரு. டி. குப்ராமு உள்ளிட்ட பலர் பங்கேற்றனர்.
கருத்தரங்கில் பேசிய திரு. நாராயண் ரானே, வேலை தேடுபவராக இல்லாமல், வேலை வழங்குபவராக மாற, இந்தத் துறையில் இளைஞர்கள் கால்பதிக்க வேண்டும் என்றார். அவ்வாறு கால்பதிக்கும் போது, சிறு, குறு மற்றும் நடுத்தரத் தொழில் நிறுவனங்கள், இந்தியப் பொருளாதாரத்தின் வளர்ச்சி இன்ஜினாக மாறும் எனவும் நம்பிக்கைத் தெரிவித்தார்.
இந்தத் துறையை மேம்படுத்த மத்திய அரசு மேற்கொண்டுவரும் பல்வேறுத் திட்டங்களைப் பட்டியலிட்ட அமைச்சர், இந்த கருத்தரங்கம், சிறு, குறு மற்றும் நடுத்தரத் தொழில் நிறுவனங்களுக்காக மத்திய அரசு செயல்படுத்திவரும் திட்டங்கள் குறித்த விழிப்புணர்வை ஏற்படுத்தி, இளைஞர்கள் தொழில்முனைவோராக முன்னேறுவதற்கான உந்துசக்தியாகத் திகழும் என்றும் கூறினார்.
இதன்மூலம், தற்சாற்பு இந்தியா என்ற மத்திய அரசின் இலக்கை அடைவதற்கு வலுசேர்க்கும் என்றும் அமைச்சர் குறிப்பிட்டார்.
இதைத்தொடர்ந்து கண்காட்சியில் இடம்பெற்றிருந்த சிறு, குறு மற்றும் நடுத்தர நிறுவனங்களின் தயாரிப்புகளைப் பார்வையிட்ட அவர், நிறுவனங்களின் உரிமையாளர்களுடனும் கலந்துரையாடினார். இதில் ஜவுளி, மூலிகைகள், தோல் மற்றும் கயிறு மூலம் தயாரிக்கப்பட்டப் பொருட்கள் காட்சிப்படுத்தப்பட்டிருந்தன.
உத்யம் அசிஸ்ட் போர்ட்டலில், பதிவு செய்திருந்த குறு நிறுவனங்களுக்கும், தேசிய பட்டியலினத்தவர் மற்றும் பழங்குடியினரின் கேந்திரம்  பயனாளிகளுக்கும் இந்தக் கருத்தரங்கத்தில் சான்றிதழ்கள் வழங்கப்பட்டன.
மத்திய அமைச்சரவை
நிலையான வளர்ச்சி இலக்குகளுக்கான தேசிய கண்காணிப்பு கட்டமைப்புக்கு மத்திய அமைச்சரவை ஒப்புதல்
மத்திய அமைச்சரவைக் கூட்டம் பிரதமர் திரு. நரேந்திரமோடி தலைமையில் புதுதில்லியில் இன்று  நடைபெற்றது. நிலையான வளர்ச்சி இலக்குகள் குறித்து அவ்வப்போது மறு ஆய்வு செய்யவும், மேம்படுத்தவும், தேசிய அளவில் சுட்டிக்காட்டும் கட்டமைப்பை உருவாக்குவதற்கான உயர்மட்ட வழிகாட்டுதல் குழுவை ஏற்படுத்துவதற்கு இந்தக் கூட்டத்தில் ஒப்புதல் அளிக்கப்பட்டது.
இந்திய புள்ளி விவர தலைவர் மற்றும் புள்ளிவிவரங்கள், திட்ட அமலாக்க மத்திய அமைச்சகத்தின் செயலாளர் தலைமையில் இந்த உயர்மட்ட வழிகாட்டுதல் குழு அமைக்கப்படுகிறது. தகவல் விவர அமைச்சகங்கள் நிதி ஆயோக்கின் உறுப்பினர்கள் மற்றும் இதில் தொடர்புடைய இதர அமைச்சகங்களின் செயலர்கள் சிறப்பு அழைப்பாளர்களாக இக்குழுவில் இடம்பெறுவர். தேசிய அளவிலான சுட்டிக்காட்டும் கட்டமைப்பை மறு ஆய்வு செய்வதிலும் அதனை மேம்படுத்துவதிலும் இக்குழு ஈடுபடும்.
இலக்குகள்:
- நிலையான வளர்ச்சி மற்றும் இலக்குகளை இக்குழு அளவீடு செய்யும். நடைமுறையில் உள்ள தேசிய கொள்கைகள், செயல் திட்டங்கள், திட்டங்கள், வளர்ச்சிக்கான சவால்களை எதிர்கொள்வது குறித்து இக்குழு ஆய்வு செய்யும்.
- தேசிய அளவிலான குறியீடுகள் கட்டமைப்பின் புள்ளி விவர சுட்டிக்காட்டும் கருவிகள் நிலையான வளர்ச்சி இலக்குகளுக்கு முதுகெலும்பாக தேசிய அளவிலும், மாநில அளவிலும் செயல்படும். பலதரப்பட்ட நிலையான வளர்ச்சி இலக்குகளை எட்டுவதற்கான கொள்கைகள் குறித்தும் அறிவியல் ரீதியில் ஆய்வு செய்யப்படும்.
- தகவல்களைச் சுட்டிக்காட்டும் கருவியின் அடிப்படையில் தகவல்கள் மற்றும் திட்ட அமலாக்க அமைச்சகம் நிலையான வளர்ச்சி இலக்குகள் குறித்த தேசிய அறிக்கைகளை வழங்கும். வளர்ச்சி மதிப்பீடு, சவால்களை அடையாளம் காணுதல் மற்றும் தேசிய அளவில் பின்பற்றுவதற்கான பரிந்துரைகளையும் இக்குழு வழங்கும்.
- உயர்மட்ட வழிகாட்டுதல் குழு, தேசிய அளவிலான சுட்டிக்காட்டும் கட்டமைப்பை வழக்கமான அடிப்படையில் மேம்படுத்துவது குறித்து மறுஆய்வு செய்யும்.
- தகவல் விவர அமைச்சகங்கள் மற்றும் துறைகள் ஆகியவை தகவல்கள் மற்றும் திட்ட அமலாக்க அமைச்சகத்திற்கு அவ்வப்போது தகவல்களைத் தெரிவிக்கும்.
- அதிநவீன தகவல் தொழில்நுட்பக் கருவிகள் திறமையான கண்காணிப்புக்கு பயன்படுத்தப்படும்.
நிலையான வளர்ச்சி இலக்குகள் :
- பொருளாதார, சமூக மற்றும் சுற்றுப்புற மேம்பாட்டுக்கான அளவுகோல்களை ஒருங்கிணைக்கும். மாறிவரும் உலகில் “அனைவரும் இணைவோம், அனைவரும் உயர்வோம்” என்ற அடிப்படை கொள்கையின்படி, வறுமை ஒழிப்பு, வளம் ஆகியவற்றில் இக்குழு கவனம் செலுத்தும்.
- நிலையான வளர்ச்சி இலக்குகள், 17 குறிக்கோள்கள் மற்றும் 169 இலக்குகளுடன், நிலையான சம அளவிலான பொருளாதார வளர்ச்சி, அனைவருக்கும் பெரிய அளவிலான வாய்ப்புகள் ஏற்றத்தாழ்வை குறைப்பது, அடிப்படை வாழ்க்கை தரத்தை உயர்த்துவது, சமஅளவிலான சமூக வளர்ச்சியை மேம்படுத்துவது ஆகியவற்றில் கவனம் செலுத்தும்.
- தேசிய அளவில் நிலையான வளர்ச்சி இலக்குகளின் கண்காணிப்பு மற்றும் முன்னேற்றங்களை எடுத்துரைப்பதற்கும் தேசிய சுட்டிக்காட்டும் கட்டமைப்பு உதவும்.
தேசிய சுட்டிக்காட்டும் கட்டமைப்பை அமல்படுத்துவதில் எந்த ஒரு நேரடியான நிதி விளைவுகளும் இல்லை. எனினும், சம்பந்தப்பட்ட அமைச்சகங்கள் தங்களது தகவல் அமைப்புகளை மாற்றி அமைப்பது அவசியமாகிறது.
நிலையான வளர்ச்சி இலக்குகள் மக்களின் வாழ்வில் மாற்றங்களை ஏற்படுத்தும் என்று எதிர்பார்க்கப்படுகிறது. மேலும் நிலையான வளர்ச்சி இலக்குகளை அமல்படுத்துவதில் ஏற்படும் முன்னேற்றங்கள் குறித்தும் இக்குழு கண்காணிப்பதால் தேசிய அளவில் பயனளிக்கும்.